钦定古今图书集成/理学汇编/学行典/第250卷 > 孙应旗
## 钦定古今图书集成/理学汇编/学行典/第250卷 > 孙应旗

按《宣城县志》：“孙应旗，字云蛟，有世德。父汝栋，邑诸生
也。尝受一老匠衣笥之寄，阅岁启笥暴诸日，得白金
二百两，栋秘之三年，其子称父遗命，来取笥，栋曰：‘汝
有兄弟乎’？曰：‘有’。栋曰：‘此尔父所遗，尔不得私贻资斧’。”
令呼其弟至，始出而付之，兄弟惊泣谢。应旗积学砥
行，性谦和，人称长者。由岁贡司训丰县，迁馆陶教谕，
造士有方。